હવે વિચારો આટલો ભયાનક ભૂત. 1990માં આટલું ડરાવતો હતો, તો સપ્ટેમ્બર 2017માં કેટલું અને કેવુ ડરાવશે ? ભયનું લખલખુ પસાર થઈ જાય લાખાભાઈ…! હવે તમે થીએટરમાં જાવ કે ન જાવ પેનીવાઈસ આવવાનો છે. અને આવીને રહેશે. 1990માં ટીમ ક્યૂરીએ પેનીવાઈસનો રોલ પ્લે કરેલો અને એ ઈતિહાસને પાછો બતાવવા બિલ સ્કેરગાર્ડ આવી રહ્યો છે. (તેના તો નામમાં જ સ્કેર છે) આ સિવાય નવા બાળકોના ચહેરા ટ્રેલરમાં જોયા છે, બાકી મોટેરા મહેમાનો કોણ હશે તેનો ખ્યાલ નથી. કિંગે આ નોવેલ અને ફિલ્મમાં પોતાની આઈડેન્ટીટી પણ છોડી છે, કારણ કે આ બાળકોમાંથી એક છોકરો મોટો થાય તે હોરર રાઈટર બને છે ! અને આપણે ગુજરાતીમાં હજુ ‘મને આમ પ્રેમ થયો’ સિવાય કંઈ બહાર નથી આવતું.